Eudocia Angelina
Eudocia Angelina (Graece Εὐδοκία Ἀγγελίνα; mortua post annum 1208), filia Alexii III Angeli et Euphrosynae Ducaenae Camaterinae, fuit imperatrix Byzantina. Nupsit enim primum Stephano I regi Serbiae, secundo Alexio V Ducae qui anno 1204 breviter imperator fuit, tertio Leoni Sguro tyranno Corinthi. Stephanus ex ea filium genuit, scilicet Stephanum Radoslavum postea regem Serbiae, filiamque Cominiam, et fortasse alios liberos.